สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 8 ก.ค.58
8 ก.ค. 2558

– ปิดตลาดเย็นนี้ เงินเยนอยู่ที่ระดับ  เยน/ดอลลาร์ จากช่วงเช้าที่เปิดตลาดที่ระดับ 122.30 เยน/ดอลลาร์
– ส่วนเงินยูโรเย็นนี้อยู่ที่ระดับ  ดอลลาร์/ยูโร จากช่วงเช้าที่เปิดตลาดที่ระดับ 1.1000 ดอลลาร์/ยูโร
– ดัชนี SET ปิดวันนี้ที่ระดับ 1,470.25 ลดลง 13.52 จุด หรือ 0.91% โดยมีมูลค่าการซื้อขาย 37,627 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 2,342.09 ล้านบาท (SET+MAI)
 
– โฆษกธนาคารแห่งประเทศไทย (ธปท.) กล่าวว่า ดัชนีตลาดหลักทรัพย์จีนที่ปรับลดลงอย่างต่อเนื่องภายในระยะเวลา 3 สัปดาห์ ทำให้นักลงทุนเกิดความกังวลต่อความผันผวนและเทขายหลักทรัพย์ แต่ในภาพรวมผลกระทบต่อตลาดเงินโลกยังมีไม่มากนัก สำหรับการลงทุนของนักลงทุนไทยในประเทศจีนส่วนใหญ่มิได้เป็นการลงทุนในตลาดหุ้นจีนโดยตรง แต่จะเป็นการลงทุนผ่านกองทุน FIF ซึ่งไปลงทุนในเงินฝากและตราสารหนี้ที่มี Credit Rating ในระดับสูง (A+/A) อีกทอดหนึ่ง
โดยรวมการปรับลดลงของตลาดหลักทรัพย์จีน จึงประเมินว่าน่าจะมีผลกระทบต่อฐานะการลงทุนของไทยค่อนข้างจำกัด ซึ่งธปท.ยังคงติดตามสถานการณ์อย่างใกล้ชิด
– นายคริสเตียน นอยเออร์ สมาชิกสภาบริหารของธนาคารกลางยุโรป (ECB) เผยจะไม่มีการให้เงินกู้ยืมฉุกเฉินแก่กรีซอีกต่อไป หากรัฐบาลกรีซไม่สามารถทำข้อตกลงในเรื่องการให้ความช่วยเหลือทางการเงินกับกลุ่มเจ้าหนี้ได้ ซึ่งจะต้องมีการทำข้อตกลงกันในวันอาทิตย์ที่ 12 ก.ค.นี้ ไม่เช่นนั้นก็จะสายเกินไป และผลพวงที่ตามมาจะร้ายแรงมาก
– นายมิเชล ซาแปง รัฐมนตรีคลังฝรั่งเศส เปิดเผยวันนี้ว่า กรีซมีท่าทีเต็มใจที่จะประนีประนอมกับกลุ่มเจ้าหนี้ในหลายประเด็น เพื่อนำไปสู่การบรรลุข้อตกลงรับความช่วยเหลือทางการเงิน และคงสมาชิกภาพของกรีซในยูโรโซนต่อไป
– China Financial Futures Exchange (CFFEX) ประกาศในวันนี้ว่า จะเพิ่มเกณฑ์การวางหลักประกันมาร์จิ้น (margin requirement) สำหรับคำสั่งขายสัญญาล่วงหน้าดัชนี CSI 500 เพื่อสกัดการเก็งกำไร